APSTIPRINĀTS

LUCFI iepirkumu komisijas 2018. gada 28.februāra sēdē

protokols Nr. LUCFI 2018/10

Iepirkuma komisijas priekšsēdētājs

\_\_\_\_\_\_\_\_\_\_\_\_\_\_\_\_\_

A.Krūmiņš

Latvijas Universitātes Cietvielu fizikas institūta

**organizētais iepirkums**

**“Institūta mājas lapas izstrāde sadarbībai ar industriju”**

**N O L I K U M S**

Iepirkuma identifikācijas Nr. LUCFI 2018/10

Rīga, 2018

1. **VISPĀRĪGĀ INFORMĀCIJA PRETENDENTIEM**
   1. Latvijas Universitātes organizētā iepirkuma “Institūta mājas lapas izstrāde sadarbībai ar industriju” (turpmāk – Iepirkums)identifikācijas numurs: LUCFI 2018/10
   2. Pasūtītājs:

|  |  |
| --- | --- |
| **Pasūtītāja nosaukums** | Latvijas Universitātes Cietvielu fizikas institūts |
| **Juridiskā adrese** | Ķengaraga iela 8, Rīga, LV-1063, Latvija |
| **Zinātniskās institūc. reģ.Nr.** | 381016 |
| **NM reģ. Nr.** | LV90002124925 |
| **Tālruņa Nr.**  **Faksa Nr.** | + 371 67187816  + 371 67132778 |
| **Kontaktpersona** | **Kontaktpersonas:**  **iepirkuma nolikuma jautājumos:**  Ilona Heinrihsone;  e-pasta adrese: [ilonah@cfi.lu.lv](mailto:ievalr@cfi.lu.lv)  **tehniskās specifikācijas jautājumos:**  Andris Ozoliņš; tālrunis 29207993;  e-pasta adrese: [andris.ozolins@cfi.lu.lv](mailto:andris.ozolins@cfi.lu.lv) |
| **Darba laiks** | darba dienās no plkst. 9:00 līdz plkst.17:00 |
|  |  |

* 1. Iepirkuma procedūru veic ar Latvijas Universitātes Cietvielu fizikas institūta direktora 2017.gada 27.novembra rīkojumu nr. 15-v “Par iepirkumu komisiju” izveidota Latvijas Universitātes Cietvielu fizikas institūta iepirkumu komisija (turpmāk- Iepirkuma komisija).
  2. Iepirkuma priekšmets: Mājas lapas izstrāde sadarbībai ar industriju, atbilstoši Iepirkuma nolikuma (turpmāk - Nolikums) un tehniskās specifikācijas (turpmāk – Tehniskā specifikācija), kas ir pievienota šī Nolikuma 2.pielikumā, prasībām.
  3. Pretendents var iesniegt vienu piedāvājuma variantu par visu iepirkuma priekšmetu kopā. Pretendents nevar iesniegt piedāvājuma variantus.
  4. **CPV kods:** 72413000-8 Globālā tīmekļa WWW lapu projektēšanas pakalpojumi.
  5. **Izpildes termiņš un vieta:**
     1. Pasūtītājs Iepirkuma rezultātā slēgs pakalpojuma līgumu (turpmāk –Līgums) atbilstoši Nolikuma 6. pielikumam “Pakalpojuma līguma projekts”;
     2. Līguma izpildes termiņš: 34 (trīsdesmit četri) mēneši no Līguma noslēgšanas dienas;
     3. Līguma izpildes vieta: Latvijas Universitātes Cietvielu fizikas institūts (turpmāk– LU CFI), Ķengaraga iela 8, Rīga.
  6. **Piemērojamā iepirkuma metode:** Publisko iepirkumu likuma (turpmāk – PIL) 9. panta kārtībā.
  7. **Iepirkums tiek finansēts:** no LU CFI īstenotā starptautiskā H2020 projekta CAMART2.
  8. **Piedāvājuma izvēles kritērijs:** saimnieciski visizdevīgākie piedāvājumi saskaņā ar Nolikuma 6.11.punktā norādītajiem piedāvājuma vērtēšanas kritērijiem.
  9. **Iepirkuma dokumentācijas pieejamība:**
     1. pretendenti (turpmāk – Pretendenti) ar iepirkuma dokumentāciju var iepazīties Pasūtītāja tīmekļa vietnē: [www.cfi.lu.lv](http://www.cfi.lu.lv) sadaļā “Iepirkumi”;
     2. klātienē Pasūtītāja telpās: LU CFI, Ķengaraga ielā 8, Rīga, darba dienās no plkst. 9:00 līdz plkst.16:30, iepriekš sazinoties ar Pasūtītāja kontaktpersonu.
  10. **Papildus informācijas sniegšana:** 
      1. ja ieinteresētais Pretendents ir laikus (ne vēlāk kā 4 (četras) dienas pirms piedāvājumu iesniegšanas termiņa beigām) pieprasījis papildus informāciju par Nolikumā iekļautajām prasībām, Pasūtītājs 3 (trīs) darba dienu laikā sagatavo un publicē atbildi Nolikuma 1.11.1.apakšpunktā norādītajā tīmekļa vietnē;
      2. ieinteresētais Pretendents ir tiesīgs prasīt papildus informāciju, nosūtot Iepirkuma komisijai adresētu vēstuli pa pastu uz LU CFI adresi, pa faksu vai elektroniski sūtot Nolikuma 1.2. punktā norādītājām kontaktpersonām. Ārpus Pasūtītāja noteiktā darba laika saņemtajiem jautājumiem, kas nosūtīti pa faksu vai elektroniski, par saņemšanas dienu uzskata nākamo darba dienu.
  11. **Informācijas apmaiņa:** informācijas apmaiņa starp Iepirkuma komisiju un Pretendentiem notiek latviešu valodā pa pastu, faksu, elektronisko pastu, pa tālruni.
  12. **Piedāvājuma iesniegšanas termiņš, vieta, laiks un kārtība:**
      1. piedāvājumu (turpmāk – Piedāvājums) iesniedz **līdz 2018. gada 12.martam plkst. 11:00** LU CFI Sekretariātā – 204. telpā, 2. stāvā, Ķengaraga ielā 8, Rīgā, LV-1063, darba dienās no 9:30 līdz 16:30, nogādājot to personīgi vai nosūtot pa pastu;
      2. pasta sūtījums jānogādā Nolikuma 1.14.1.punktā norādītajā adresē līdz Nolikuma 1.14.1.punktā norādītā piedāvājuma iesniegšanas termiņa beigām. Piedāvājumi, kas tiks saņemti pēc minētā termiņa, netiks pieņemti un tiks izsniegti vai nosūtīti iesniedzējam atpakaļ neatvērtā veidā;
  13. **Piedāvājumu grozīšanas un atsaukšanas noteikumi:**
      1. pirms piedāvājumu iesniegšanas termiņa beigām Pretendents var grozīt iesniegto piedāvājumu. Piedāvājuma grozījumi jāiesniedz līdz piedāvājumu iesniegšanas termiņa beigām, norādot uz aploksnes papildus Nolikuma 2.10. punktā norādītajai informācijai atzīmi – „GROZĪJUMI”;
      2. piedāvājuma atsaukums jāiesniedz rakstiski iesnieguma formā. Atsaukumam ir bezierunu raksturs, tas izslēdz pretendenta tālāku dalību iepirkumā;
      3. pēc piedāvājuma iesniegšanas termiņa beigām Pretendents iesniegto piedāvājumu grozīt nevar.

1. **PIEDĀVĀJUMA NOFORMĒJUMA PRASĪBAS**
   1. Noformējot Piedāvājumu Pretendentam ir jāievēro Nolikumā ietvertās prasības un Piedāvājumā jāiekļauj šādi dokumenti šādā secībā:
      1. Pretendenta pieteikums, aizpildot Nolikuma 1. Pielikumā pievienoto formu;
      2. Pretendenta atlases (kvalifikācijas) dokumenti atbilstoši Nolikuma 4.punktā noteiktajām prasībām;
      3. Tehniskais piedāvājums, atbilstoši Nolikuma 4.punkta noteikumiem un 2. Pielikumā noteiktajām prasībām;
      4. Finanšu piedāvājums, aizpildot Nolikuma 3. Pielikumā pievienoto formu;
   2. Piedāvājumā iekļautos dokumentus paraksta Pretendenta paraksttiesīgā persona. Ja Piedāvājumu iesniedz piegādātāju apvienība, Piedāvājumā iekļautos dokumentus paraksta katras personas, kas iekļauta piegādātāju apvienībā, paraksttiesīgā persona vai piegādātāju apvienības pilnvarots pārstāvis.
   3. Ja Pretendenta pārstāvja paraksta tiesības izriet no informācijas, kas iegūstama LR Uzņēmumu reģistra datu bāzē, Pretendents Pieteikumā (Nolikuma 1. pielikums) ietver norādi par šo faktu un Pasūtītājs pats par to pārliecināsies LR Uzņēmumu reģistra datu bāzē vai Lursoft datu bāzē (pamatojoties uz starp SIA „Lursoft IT” un LR Uzņēmumu reģistru noslēgto licences līgumu), pretējā gadījumā Pretendents Piedāvājumam pievieno dokumentu, kas apliecina Pretendenta pārstāvja, kurš paraksta piedāvājumu, paraksta (pārstāvības) tiesības.
   4. Ja Piedāvājumu paraksta pilnvarota persona, Piedāvājumam jāpievieno pilnvarojumu apliecinošu dokumentu, kas apliecina pilnvarotā pārstāvja, kurš paraksta Piedāvājumu, paraksta (pārstāvības) tiesības un pārstāvības apjomu. Ja pilnvarojumu ir izdevusi persona, kura atšķiras no Nolikuma 2.3.punktā norādītās, Pretendents Piedāvājumam pievieno dokumentu, kas norāda uz pilnvarojuma izdevēja tiesībām šādu pilnvarojumu Pretendenta vārdā izsniegt.
   5. Piedāvājums jāsagatavo latviešu valodā. Dokumentiem svešvalodās jāpievieno Pretendenta apliecināts tulkojums latviešu valodā. Normatīvajos aktos noteiktajos gadījumos dokumentiem svešvalodās jābūt pievienotiem tulkojumiem latviešu valodā, kas apliecināti atbilstoši Ministru kabineta 2000.gada 22.augusta noteikumos Nr. 291 „Kārtība, kādā apliecināmi dokumentu tulkojumi valsts valodā” noteiktajai kārtībai. Informatīvie materiāli, kas tiek iesniegti papildus Nolikuma prasībām, var tikt iesniegti arī angļu valodā (netulkoti).
   6. Iesniedzot Piedāvājumu, Pretendents ir tiesīgs visu iesniegto dokumentu kopiju un tulkojumu pareizību apliecināt ar vienu apliecinājumu dokumentu kopuma pēdējā lapā.
   7. Pretendenta Piedāvājumam jābūt cauršūtam tā, lai dokumentus nebūtu iespējams atdalīt. Piedāvājuma lapām jābūt numurētām. Uz pēdējās lapas aizmugures jānorāda cauršūto lapu skaits, ko ar savu parakstu apliecina Pretendenta amatpersona ar paraksta tiesībām vai Pretendenta pilnvarotā persona.
   8. Ja attiecībā uz Piedāvājumā ietverto informāciju nepieciešams ievērot komercnoslēpumu, Pretendents to norāda uz Piedāvājuma lapām, kuras satur šāda rakstura informāciju, ar atzīmi „Komercnoslēpums”. Par komercnoslēpumu nevar tikt atzīta informācija, kas saskaņā ar normatīvajiem aktiem ir vispārpieejama, tajā skaitā Nolikumā iekļautā informācija.
   9. Pretendenta Piedāvājumā iekļautajiem dokumentiem jābūt skaidri salasāmiem un bez neatrunātiem labojumiem.
   10. Pretendents iesniedz Piedāvājuma oriģinālu 1 (vienā) eksemplārā ar norādi “ORIĢINĀLS’ un Piedāvājuma kopiju elektroniskā formā kompaktdiskā vai USB zibatmiņā. Ja Piedāvājuma elektroniskā forma atšķirsies no Piedāvājuma oriģināla, Iepirkuma komisija ņems vērā Piedāvājuma oriģinālu.
   11. Piedāvājums (tajā skaitā arī elektroniskais datu nesējs, kas satur Piedāvājuma kopiju elektroniskā formā) jāievieto atbilstoši Nolikuma 2.12. punkta prasībām noformētā, aizlīmētā, aizzīmogotā (ja zīmogs paredzēts) aploksnē vai cita veida necaurspīdīgā iepakojumā tā, lai iekļautā informācija nebūtu redzama un pieejama līdz Piedāvājumu atvēršanas brīdim.
   12. Pretendents Piedāvājumu iesniedz aizlīmētā un aizzīmogotā aploksnē, uz kuras jānorāda šāda informācija:

|  |
| --- |
| Latvijas Universitātes Cietvielu fizikas institūta  Iepirkuma komisijai  Adrese: Ķengaraga iela 8, Rīga, LV-1063, Latvija  *Pretendenta nosaukums, juridiskā adrese, tālruņa Nr.*  *(fiziskai personai - vārds, uzvārds un adrese, tālruņa Nr.)*  Piedāvājums iepirkumam  **“Institūta mājas lapas izstrāde sadarbībai ar industriju”**  **(iepirkuma identifikācijas Nr. LUCFI 2018/10)**  Neatvērt līdz 2018.gada 12.martam, plkst. 11:00 |

1. **PRETENDENTU ATLASES (KVALIFIKĀCIJAS) PRASĪBAS UN IESNIEDZAMIE DOKUMENTI**
   1. Par Pretendentu var būt fiziska vai juridiska persona, jebkāda šo personu apvienība jebkurā juridiskā statusā, kas iesniegusi Piedāvājumu, lai piedalītos Iepirkumā. Pretendentam Pieteikumā (Nolikuma 1. pielikumā) jānorāda visi piegādātāju apvienības dalībnieki.
   2. Nav pasludināts Pretendenta, piegādātāju apvienības dalībnieka vai personālsabiedrības biedra, maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), apturēta vai pārtraukta tā saimnieciskā darbība, uzsākta tiesvedība par tā bankrotu vai tas tiek likvidēts.
   3. Pretendentam, piegādātāju apvienības dalībniekam vai personālsabiedrības biedram, dienā, kad paziņojums par plānoto līgumu publicēts Iepirkumu uzraudzības biroja mājaslapā, vai arī dienā, kad pieņemts lēmums par iespējamu līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, nav nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150.00 (viens simts piecdesmit) eiro.
   4. Pretendents ir tiesīgs iesniegt tā paraksttiesīgās personas apliecinātu izdruku no Valsts ieņēmumu dienesta (turpmāk- VID) elektroniskās deklarēšanas sistēmas (EDS) vai VID izdotu izziņu par to, ka tam dienā, kad paziņojums par plānoto līgumu publicēts Iepirkumu uzraudzības biroja mājaslapā, nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150.00 eiro.
   5. Ja Pretendents ir iesniedzis Nolikuma 3.4. punktā minēto dokumentu, Pasūtītājam, konstatējot konkrētā Pretendenta nodokļu parādus e-izziņu sistēmā Iepirkuma izsludināšanas dienā, ir tiesības neveikt Nolikuma 5.1. punktā noteiktās darbības.
   6. Kvalifikācijas prasības un iesniedzamie dokumenti:

|  |  |
| --- | --- |
| **Prasības pretendentiem** | **Iesniedzamie atlases dokumenti** |
| **3.6.1.** Pretendents, personālsabiedrība un visi personālsabiedrības biedri (ja piedāvājumu iesniedz personālsabiedrība) vai visi personu apvienības dalībnieki (ja piedāvājumu iesniedz personu apvienība), kā arī apakšuzņēmēji (ja pretendents plāno piesaistīt apakšuzņēmējus un balstīties uz viņu iespējām) normatīvajos aktos noteiktajos gadījumos ir reģistrēti komercreģistrā vai līdzvērtīgā reģistrā ārvalstīs. | Pieteikums dalībai iepirkuma procedūrā (pielikums Nr.1), kurā norādīts pasūtītājs, pretendents un tā rekvizīti, iepirkuma procedūras nosaukums un identifikācijas numurs, un norāde, ka pretendents piekrīt visiem nolikuma nosacījumiem, ir reģistrēts komercreģistrā vai līdzvērtīgā reģistrā ārvalstīs, un sniegtā informācija tā kvalifikācijas novērtēšanai ir patiesa. |
| **3.6.2.** Pretendentam iepriekšējo 3 (trīs) gadu laikā (2015., 2016., 2017.) un 2018. gadā (līdz piedāvājumu iesniegšanas termiņa beigām) kā galvenajam uzņēmējam (līguma slēdzējam) vai vienam no personu apvienības dalībniekiem ir pieredze vismaz 3 (trīs) interneta vietņu (mājas lapu projektu), kuras joprojām ir pieejamas lietotājiem, dizainā un izstrādē, kas atbilst šādiem kritērijiem:  3.6.2.1. responsīvs dizains, kas ļauj pielāgoties ekrāna izmēram un attēlo mājaslapu vienlīdz labi gan datorā, gan mobilajās ierīcēs (planšetdatori, viedtālruņi);  3.6.2.2. vairāku līmeņu izvēlnes;  3.6.2.3. satura vadības sistēma, kas ļauj brīvi pārvaldīt mājaslapu un tās saturu;  3.6.2.4. vismaz divas interneta vietnes darbojas angļu valodā un primāri paredzētas ārvalstu auditorijai;  3.6.2.5. vismaz diviem projektiem finanšu apjoms bijis vismaz 10 000.00 EUR. | Pretendenta (mājas lapas projektu) pieredzes uzskaitījums, aizpildot Pretendenta realizēto projektu saraksta formu (pielikums Nr.4), katram projektam norādot visu prasīto informāciju tādā apjomā, lai būtu iespēja pārliecināties par Pretendenta atbilstību Nolikuma 3.6.2. apakšpunktos izvirzītajām prasībām. |
| **3.6.3.** Pretendents darbu izpildei var nodrošināt šādus galvenos speciālistus:  3.6.3.1.projekta vadītājs, kuram iepriekšējo 3 (trīs) gadu laikā (2015., 2016., 2017.) un 2018. gadā (līdz piedāvājumu iesniegšanas termiņa beigām) ir pieredze vismaz 2 (*divu*) joprojām funkcionējošu interneta vietņu izstrādes projektu vadīšanā un tas piedalījies vismaz 1 (vienā) no 3.6.2. punktā minētajiem projektiem;   * + - 1. web dizaina speciālists, kurš iepriekšējo 3 (trīs) gadu laikā (2015., 2016., 2017.) un 2018. gadā (līdz piedāvājumu iesniegšanas termiņa beigām) ir izstrādājis vismaz 2 (divu) joprojām funkcionējošu interneta vietņu dizainus ar responsīvu dizainu un tas piedalījies vismaz 1 (vienā) no 3.6.2. punktā minētajiem projektiem;       2. programmētājs, kuram iepriekšējo 3 (*trīs*) gadu laikā (2015., 2016., 2017.) un 2018. gadā (līdz piedāvājumu iesniegšanas termiņa beigām) ir pieredze vismaz 2 (*divu*) joprojām funkcionējošu interneta vietņu programmēšanā un tas piedalījies vismaz 1 (vienā) no 3.6.2. punktā minētajiem projektiem.       3. Tekstu redaktors ar labām angļu valodas prasmēm un pieredzi iepriekšējo 3 (trīs) gadu laikā (2015., 2016., 2017.) un 2018. gadā (līdz piedāvājumu iesniegšanas termiņa beigām) tekstu apstrādē no mārketinga viedokļa vismaz 2 (divos) interneta vietņu projektos. | Pretendenta specialistu un to pieredzes apraksts, aizpildot Pretendenta realizēto projektu saraksta formu (pielikums Nr.5), norādot informāciju par katru speciālistu tādā apjomā, lai būtu iespēja pārliecināties par piedāvāto speciālistu atbilstību Nolikuma 3.6.3.apakšpunktos izvirzītajām prasībām.  Aprakstā jānorāda arī interneta saites uz katra speciālista realizētajiem projektiem, jārāda speciālista lomu un pienākumus projektā un klientu kontaktpersonas atsauksmēm. |
| * + 1. Pretendenta vidējais finanšu apgrozījums par iepriekšējiem 3 (trīs) finanšu gadiem (2015., 2016., 2017.) interneta vietņu izstrādes un ar to saistīto pakalpojumu jomā ir vismaz 2 reizes lielāks nekā paredzamā līgumcena. | Lai Pasūtītājs varētu izvērtēt Pretendenta finansiālo spēju atbilstību, Pretendents Pieteikumā (pielikums nr.1) jānorāda Pretendenta gada finanšu apgrozījumu iepriekšējo trīs finanšu gadu laikā. Pretendents, kurš darbojas mazāk nekā 3 (trīs) gadus, norāda tā finanšu apgrozījumu savas darbības periodā. |

* 1. Gadījumā, ja Pretendents ir piegādātāju apvienība, tad iesniedzot Piedāvājumu, piegādātāju apvienība iesniedz arī dalībnieku parakstītu dokumentu (apliecinājumu vai vienošanos), kas apliecina katra piegādātāju apvienības dalībnieka uzņemtās konkrētās saistības attiecībā uz šī Iepirkuma realizāciju un piedalīšanos Līguma izpildē un atbildības sadalījumu.
  2. Ja Pretendents ir piegādātāju apvienība, tad piegādātāju apvienība iesniedz apliecinājumu, ka gadījumā, ja piegādātāju apvienība tiks noteikta par uzvarētāju šajā Iepirkumā, 10 (desmit) darba dienu laikā piegādātāju apvienība normatīvajos aktos noteiktā kārtībā reģistrēs pilnsabiedrību vai komandītsabiedrību ar pilnu atbildību katram no biedriem vai normatīvajos aktos noteiktā kārtībā noslēgs sabiedrības līgumu. Pirms Līguma noslēgšanas personu apvienībai jānodibina pilnsabiedrība vai komandītsabiedrība, par to rakstiski informējot Pasūtītāju, vai jānoslēdz sabiedrības līgums Civillikuma 2241. – 2280.panta noteiktajā kārtībā un viens tā eksemplārs (oriģināls vai kopija, ja tiek uzrādīts oriģināls) jāiesniedz Pasūtītājam.
  3. Gadījumā, ja Pretendents pieaicina apakšuzņēmēju (-us), tad iesniedzot Piedāvājumu, Pretendents iesniedz Pretendenta un apakšuzņēmēja (-u) parakstītu dokumentu (apliecinājumu vai vienošanos), kas apliecina apakšuzņēmēja (-u) piekrišanu būt par apakšuzņēmēju (-iem), apakšuzņēmējam (-iem) nododamās Līguma daļas aprakstu un apjomu procentos un atbildības sadalījumu.
  4. Ja Pretendents balstās uz citas personas iespējām, lai apliecinātu savu atbilstību Nolikumā noteiktajām kvalifikācijas prasībām, Pretendentam ir pienākums pierādīt Pasūtītājam, ka viņa rīcībā būs nepieciešamie resursi, iesniedzot šīs personas un Pretendenta parakstītu apliecinājumu vai vienošanos par sadarbību un/vai resursu nodošanu Pretendenta rīcībā Līguma izpildei.
  5. Pretendenta Pieteikumā minēto apakšuzņēmēju nomaiņa vai jaunu apakšuzņēmēju piesaistīšana rakstveidā jāsaskaņo ar Pasūtītāju.

**4. PRETENDENTA TEHNISKĀ UN FINANŠU PIEDĀVĀJUMA IZVĒRTĒŠANAI IESNIEDZAMIE DOKUMENTI**

* 1. Pretendentam jāiesniedz šādi Pretendenta tehniskā un finanšu piedāvājuma izvērtēšanai nepieciešamie dokumenti:
     1. Pretendents Tehnisko piedāvājumu sagatavo atbilstoši Nolikuma 2. pielikumam “Tehniskā specifikācija”, iekļaujot tajā visas Nolikuma 2.pielikumā norādītās Pasūtītāja prasības, kā arī atsevišķi izceļot vai skaidri parādot piedāvāto risinājuma koncepciju (Vērtēšanas kritērijs 6.11.2) un pakalpojuma īstenošanas realizācijas plānu (Vērtēšanas kritērijs 6.11.3).
     2. Pretendenta vērtēšanai piedāvātos 2 interneta vietņu portfolio atbilstoši Nolikuma prasībai 6.10 un Vērtēšanas kritērijiem 6.11.4 – 6.11.8.
     3. Finanšu piedāvājums:
        1. Finanšu piedāvājums jāsagatavo un jāiesniedz atbilstoši Nolikuma 3. pielikumam “Finanšu piedāvājuma veidlapa”;
        2. Finanšu piedāvājumā norādītajās cenāsjāiekļauj visas izmaksas, kas attiecas un ir saistītas ar Tehniskās specifikācijas (Nolikuma 2.pielikums) un Līguma prasību izpildi, tajā skaitā visi nodokļi (izņemot PVN) un nodevas u.c. izmaksas;
        3. Pretendenta Finanšu piedāvājumā norādītajai Pakalpojuma cenai ir jābūt nemainīgai visā Līguma darbības laikā. Iespējamā inflācija, tirgus apstākļu maiņa vai jebkuri citi apstākļi (izņemot nodokļu izmaiņas) nevar būt par pamatu cenas paaugstināšanai, un šo procesu radītās sekas Pretendentam ir jāprognozē un jāaprēķina, sagatavojot Finanšu piedāvājumu;
        4. Pasūtītājs ir tiesīgs Pretendentam pieprasīt detalizētu cenas veidošanās mehānismu.

1. **PRETENDENTU IZSLĒGŠANAS NOSACĪJUMI UN TO PĀRBAUDES KĀRTĪBA**
   1. Iepirkuma komisija pretendentu, kuram būtu piešķiramas līgumslēgšanas tiesības, izslēdz no dalības Iepirkumā jebkurā no PIL 9.panta astotajā daļā minētajiem gadījumiem.
   2. Iepirkuma komisija veic pārbaudi par Pretendentu izslēgšanas gadījumu esamību atbilstoši PIL 9.panta devītajā daļā noteiktajam.
2. **PIEDĀVĀJUMU VĒRTĒŠANA UN IZVĒLES KRITĒRIJI**
   1. Iepirkuma komisija pēc Piedāvājumu iesniegšanas termiņa beigām **slēgtā sēdē atver un vērtē iesniegtos Pretendentu Piedāvājumus.**
   2. Iepirkuma komisija pārbauda Pretendentu iesniegto Piedāvājumu atbilstību Nolikumā norādītajām prasībām. Par atbilstošiem tiek uzskatīti tikai tie Piedāvājumi, kuri atbilst Nolikumā norādītajām prasībām.
   3. Iepirkuma komisija veic Piedāvājumu noformējuma pārbaudi atbilstoši Nolikumā norādītajām Piedāvājuma noformējuma prasībām. Ja Iepirkuma komisija konstatē būtiskas neatbilstības Nolikumā ietvertajām noformēšanas prasībām, kas ietekmē iespēju izvērtēt Pretendenta Piedāvājumu, Pretendents tiek noraidīts un Iepirkumu komisija Piedāvājumu tālāk nevērtē.
   4. Iepirkuma komisija veic Pretendentu atbilstības pārbaudi Nolikumā noteiktajām atlases (kvalifikācijas) prasībām. Kvalifikācijas atbilstības pārbaudes laikā Iepirkuma komisija veic Nolikuma 3. punktā noteikto dokumentu pārbaudi, lai pārliecinātos, vai Pretendents atbilst Nolikuma 3. punktā noteiktajām Pretendentu atlases (kvalifikācijas) prasībām. Ja Piedāvājums neatbilst Nolikumā noteiktajām atlases (kvalifikācijas) prasībām, Iepirkuma komisija noraida Pretendenta Piedāvājumu.
   5. Iepirkuma komisija veic Pretendenta Tehniskā piedāvājuma atbilstības pārbaudi, kuras laikā Iepirkuma komisija izvērtē Pretendenta Piedāvājuma atbilstību Nolikumā un tā 2. pielikumā “Tehniskā specifikācija un Pretendenta tehniskais piedāvājums” noteiktajām Pasūtītāja prasībām. Ja Pretendenta Tehniskais piedāvājums neatbilst Nolikumā un tā 2. pielikumā noteiktajām Pasūtītāja prasībām, Iepirkuma komisija šo Pretendentu noraida.
   6. Iepirkuma komisija pārbauda Finanšu piedāvājuma atbilstību Nolikumā noteiktajām prasībām.
   7. Piedāvājumu vērtēšanas laikā Iepirkuma komisija pārbauda, vai Finanšu piedāvājumā nav aritmētisku kļūdu. Ja Iepirkuma komisija Finanšu piedāvājumā konstatē aritmētiskas kļūdas, tā šīs kļūdas izlabo. Par visiem aritmētisko kļūdu labojumiem Iepirkuma komisija paziņo Pretendentam, kura Finanšu piedāvājumā labojumi izdarīti. Vērtējot Finanšu piedāvājumu, kurā bijušas aritmētiskās kļūdas, Iepirkuma komisija ņem vērā tikai iepriekš noteiktajā kārtībā labotās kļūdas.
   8. Iepirkuma komisija ir tiesīga Pretendentam pieprasīt finanšu piedāvājumā norādītās cenas pamatojumu.
   9. Iepirkuma komisija veic to pretendentu, kuri nav noraidīti iepriekšējos vērtēšanas posmos, piedāvājuma vērtēšanu atbilstoši nolikumā noteiktajiem vērtēšanas kritērijiem un izvēlas saimnieciski izdevīgāko piedāvājumu.
   10. Iepirkuma komisija vērtē 2 (divus) interneta vietņu portfolio drukātā un elektroniskā formā, kuri raksturo un apliecina pretendenta pieredzi, kuros redzams interneta vietņu dizains, satura arhitektūra un tās sarežģītība, veikto programmēšanas darbu raksturs, satura vadības sistēma, Pretendenta veiktais satura izstrādes darbu apjoms, responsīvais dizains. Pietiek iesniegt kopsavilkuma izdrukas par katru mājas lapu (kas pietiekoši raksturo atbilstību vērtēšanas kritērijiem), pievienotas aktīvas saites uz detaļām un apraksts, kas pamato atbilstību vērtēšanas kritērijiem.
   11. Saimnieciski izdevīgākais Piedāvājums tiek noteikts ņemot vērā šādas skaitliskās vērtības, izvērtējot 2 (divus) Pretendenta iesniegtos interneta vietņu portfolio un iesniegto tehnisko piedāvājumu:

|  |  |  |  |
| --- | --- | --- | --- |
| ***Nr.p.k.*** | ***Vērtējamais kritērijs*** | ***Maksi-mālais punktu skaits*** | ***Vērtēšanas metodika*** |
| 6.11.1. | **Piedāvātā cena**  (*C*) | 80 | Punktus par cenu nosaka saskaņā ar šādu formulu:  C = 80 \* Cmin / Cp  kur:  Cmin = Zemākā piedāvātā cena par grafiskā standarta izstrādi no visiem piedāvājumiem.  Cp = Konkrētā pretendenta piedāvātā cena.   1. – apzīmē maksimālo punktu skaitu. |
| 6.11.2. | **Materize.com interneta vietnes izstrādes koncepcija un saturs** - Pretendents tehniskajā piedāvājumā demonstrē padziļinātu izpratni par pasūtītāja nozari, kā arī izstrādājamā interneta vietnes mērķa auditoriju un to pielietojumu, piedāvātā koncepcija maksimāli atbalsta Tehniskajā specifikācijā noteikto prasību pilnīgu realizāciju.  (TP1) | 40 | Lielums no 0-40 par nolikuma vērtējamo kritēriju (un kur 40 – augstākais vērtējums).  Ja pretendenta iesniegtais tehniskais piedāvājums:   * neatbilst vai minimāli atbilst vērtējamajam kritērijam, komisija piešķir 0 punktus; * daļēji atbilst vērtējamajam kritērijam, komisija piešķir 20 punktus; * pilnībā atbilst vērtējamajam kritērijam, komisija piešķir 40 punktus. |
| 6.11.3. | **Materize.com interneta vietnes pakalpojuma īstenošanas organizēšanas plāns -** Pretendents skaidri aprakstījis Pakalpojuma realizācijas plānu, t.sk. konkrētus veicamos pasākumus, to izpildes termiņus. Skaidri definējot projektā piedāvāto speciālistu priekšrocības un nepieciešamību iesaistīties Pasūtītāja pārstāvjiem.  *(TP2)* | 30 | Lielums no 0-30 par nolikuma vērtējamo kritēriju (un kur 30 – augstākais vērtējums).  Ja pretendenta iesniegtais tehniskais piedāvājums:   * neatbilst vai minimāli atbilst vērtējamajam kritērijam, komisija piešķir 0 punktus; * daļēji atbilst vērtējamajam kritērijam, komisija piešķir 15 punktus; * pilnībā atbilst vērtējamajam kritērijam, komisija piešķir 30 punktus. |
| 6.11.4. | **Portfolio interneta vietnē Pretendenta dizainā**  realizētas ietvertas visas Tehniskās specifikācijas dizaina prasībās noteiktās vispārīgās prasības (2.3.1. prasība).  (P*V1*) | 10 | Lielums no 0-10 par nolikuma vērtējamo kritēriju (un kur 10 – augstākais vērtējums).  Ja pretendenta iesniegtā **portfolio interneta vietnes dizains**:   * neatbilst vai minimāli atbilst vērtējamajam kritērijam, komisija piešķir 0 punktus; * daļēji atbilst vērtējamajam kritērijam, komisija piešķir 5 punktus; * pilnībā atbilst vērtējamajam kritērijam, komisija piešķir 10 punktus. |
| 6.11.5. | **Portfolio Interneta vietnes dizains un saturs konceptuāli**  atbilst Tehniskās specifikācijas dizaina prasībās “2.3.3. Zīmola Materize radošais kopsavilkums” noteiktajiem principiem vai ir līdzvērtīgs.  (P*V2*) | 10 | Lielums no 0-10 par nolikuma vērtējamo kritēriju (un kur 10 – augstākais vērtējums).  Ja pretendenta iesniegtā **portfolio interneta vietnes dizains**:   * neatbilst vai minimāli atbilst vērtējamajam kritērijam, komisija piešķir 0 punktus; * daļēji atbilst vērtējamajam kritērijam, komisija piešķir 5 punktus; * pilnībā atbilst vērtējamajam kritērijam, komisija piešķir 10 punktus. |
| 6.11.6. | **Portfolio interneta vietnes satura arhitektūra** ir līdzvērtīga Tehniskajā specifikācijā aprakstījam. Sarežģītākas arhitektūras gadījumā ir saglabāts informācijas pasniegšanas kodolīgums un navigācijas skaidrība un informācijas atrašanas vienkāršība.  (P*V3*) | 10 | Lielums no 0-10 par nolikuma vērtējamo kritēriju (un kur 10 – augstākais vērtējums).  Ja pretendenta iesniegtā **portfolio interneta vietnes satura arhitektūra**:   * neatbilst vai minimāli atbilst vērtējamajam kritērijam, komisija piešķir 0 punktus; * daļēji atbilst vērtējamajam kritērijam, komisija piešķir 5 punktus; * pilnībā atbilst vērtējamajam kritērijam, komisija piešķir 10 punktus. |
| 6.11.7. | **Portfolio vietnes satura vadības sistēma** atbilst Tehniskajā specifikācijā noteiktajai vai ir līdzvērtīga vai labāka. Papildus **programmēšanas apjoms** un raksturs ir līdzvērtīgs vai lielāks, nekā Tehniskajā piedāvājumā.  *(PV4)* | 10 | Lielums no 0-10 par nolikuma vērtējamo kritēriju (un kur 10 – augstākais vērtējums).  Ja pretendenta iesniegtā **portfolio vietnes satura vadības sistēma un papildus programmēšanas apjoms un raksturs**:   * neatbilst vai minimāli atbilst vērtējamajam kritērijam, komisija piešķir 0 punktus; * daļēji atbilst vērtējamajam kritērijam, komisija piešķir 5 punktus; * pilnībā atbilst vērtējamajam kritērijam, komisija piešķir 10 punktus. |
| 6.11.8. | Pretendenta veiktais **Portfolio interneta vietnes satura izstrādes darbu apjoms un raksturs** ir līdzvērtīgs vai lielāka nekā Tehniskajā specifikācijā prasītais.  *(PV5)* | 10 | Lielums no 0-10 par nolikuma vērtējamo kritēriju (un kur 10 – augstākais vērtējums).  Ja pretendenta iesniegtā **portfolio interneta vietnei izstrādātā satura apjoms un raksturs**:   * neatbilst vērtējamajam kritērijam, komisija piešķir 0 punktus; * daļēji atbilst vērtējamajam kritērijam, komisija piešķir 5 punktus; * pilnībā atbilst vērtējamajam kritērijam, komisija piešķir 10 punktus. |
| **Kopā** |  | **200** |  |

* 1. Katrs Iepirkuma komisijas loceklis individuāli vērtē Pretendenta iesniegtā piedāvājuma kvalitāti.
  2. Katra kritērija vērtējums ir visu Iepirkuma komisijas locekļu vidējais vērtējums konkrētajam kritērijam (katra komisijas locekļa individuāli piešķirto punktu skaitu dalot ar komisijas locekļu skaitu). Visu kritēriju vērtējumu summa veido kopējo punktu skaitu.
  3. Par saimnieciski visizdevīgāko piedāvājumu atzīst piedāvājumu ar augstāko kopējo punktu skaitu (S).

Novērtējuma kopsumma tiek aprēķināta pēc formulas:

**,** kur:

***C*** = novērtējamā piedāvājuma piedāvātā līgumcena

***C****min*=visu piedāvājumu zemākā piedāvātā līgumcena

***K*** = komisijas locekļu vidējais vērtējums kritērijā „Tehniskā piedāvājuma kvalitāte”

* 1. Ja vairāku Pretendentu Piedāvājumi būs ar vienādu punktu skaitu, uzvarētājs nosakāms, veicot izlozi Pretendentu klātbūtnē.
  2. Triju darbdienu laikā pēc Iepirkuma komisijas lēmuma pieņemšanas Pasūtītājs informē visus pretendentus par Iepirkumā izraudzīto pretendentu vai pretendentiem un sniedz tiem PIL 9.panta trīspadsmitajā daļā minēto lēmumā norādāmo informāciju vai nosūta minēto lēmumu, kā arī Pasūtītāja tīmekļvietnē nodrošina brīvu un tiešu elektronisku piekļuvi Iepirkuma komisijas lēmumam par rezultātiem.

1. **IEPIRKUMA KOMISIJAS TIESĪBAS UN PIENĀKUMI**
   1. Iepirkuma komisijas tiesības:
      1. pieprasīt, lai Pretendents precizētu informāciju par savu Piedāvājumu, ja tas nepieciešams Piedāvājuma noformējuma pārbaudei, Pretendentu kvalifikācijas pārbaudei, kā arī Piedāvājuma novērtēšanai;
      2. gadījumā, ja Pretendents, kuram tiek piešķirtas līguma slēgšanas tiesības, atsakās slēgt iepirkuma līgumu, izvēlēties slēgt iepirkuma līgumu ar nākamo Pretendentu, kura Piedāvājums ir ar nākamo zemāko cenu, un uz kuru neattiecas Nolikuma 5. punktā minētie izslēgšanas nosacījumi, kā arī kura Piedāvājums atbilst Nolikumā noteiktajām prasībām, vai pārtraukt Iepirkumu, neizvēloties nevienu Piedāvājumu;
      3. jebkurā brīdī pārtraukt Iepirkumu, ja tam ir objektīvs pamatojums;
      4. izslēgt Pretendentu no dalības Iepirkumā, ja attiecīgais Pretendents noteiktajā termiņā neiesniedz pierādījumus attiecībā uz nodokļu nomaksu PIL noteiktajos pārbaudāmajos datumos noteikto izziņu.
   2. Iepirkuma komisijas pienākumi:
      1. nodrošināt Iepirkuma norisi un dokumentēšanu atbilstoši PIL prasībām;
      2. nodrošināt Pretendentu brīvu konkurenci, kā arī vienlīdzīgu un taisnīgu attieksmi pret tiem;
      3. pēc ieinteresēto personu pieprasījuma sniegt informāciju par šo Nolikumu;
      4. vērtēt Pretendentus un to iesniegtos Piedāvājumus saskaņā ar normatīvajiem aktiem un šo Nolikumu.
2. **PRETENDENTA TIESĪBAS UN PIENĀKUMI**
   1. Pretendenta tiesības:
      1. pieprasīt Pasūtītājam papildus informāciju par Nolikumā iekļautajiem nosacījumiem;
      2. iesniegt Piedāvājumu;
      3. pirms Piedāvājumu iesniegšanas termiņa beigām grozīt vai atsaukt iesniegto Piedāvājumu.
   2. Pretendenta pienākumi:
      1. sagatavot Piedāvājumu atbilstoši šī Nolikuma prasībām;
      2. sniegt Pasūtītājam patiesu informāciju;
      3. sniegt atbildes uz Iepirkuma komisijas pieprasījumiem par papildus informāciju, kas nepieciešama Piedāvājuma noformējuma pārbaudei, Pretendentu kvalifikācijas pārbaudei, Piedāvājuma atbilstības pārbaudei, kā arī vērtēšanai;
      4. segt visas izmaksas, kas saistītas ar Piedāvājuma sagatavošanu un iesniegšanu.
3. **INFORMĀCIJA PAR LĪGUMU**
   1. Pasūtītājs slēdz Līgumu ar Iepirkuma komisijas izraudzīto piegādātāju.
   2. Ievērojot vienlīdzīgas attieksmes principu pret Pretendentiem, Pasūtītājs slēdz iepirkuma līgumu atbilstoši Iepirkuma dokumentos paredzētajiem Piedāvājumā iekļautajiem nosacījumiem, kā arī neveic Līgumā grozījumus, kas varētu radīt vienlīdzīgas attieksmes pret Pretendentiem pārkāpumu.
   3. Līgumu sagatavo Pasūtītājs un iesniedz tam Pretendentam, par kuru Iepirkuma komisija pieņēmusi lēmumu slēgt Līgumu.
   4. Līguma projekts ietverts šī Nolikuma 6.pielikumā.
   5. Ja Iepirkumā izraudzītais Pretendents nenoslēdz Līgumu 5 (piecu) darba dienu laikā no Pasūtītāja uzaicinājuma, tiek uzskatīts, ka viņš ir atteicies no iepirkuma pildīšanas, un Pasūtītājs ir tiesīgs pieņemt kādu no Nolikuma 7.1.2. punktā noteiktajiem lēmumiem.
   6. Saskaņā ar PIL 9. panta septiņpadsmito daļu ne vēlāk kā 10 (desmit) darbdienas pēc tam, kad noslēgts Līgums, Pasūtītājs publicē informatīvu paziņojumu par noslēgto Līgumu Iepirkumu uzraudzības biroja mājaslapā internetā. Ne vēlāk kā 10 (desmit) darbdienas pēc tam, kad stājas spēkā Līgums vai tā grozījumi, Pasūtītājs savā mājaslapā internetā ievieto attiecīgi Līguma vai tā grozījumu tekstu, atbilstoši normatīvajos aktos noteiktajai kārtībai ievērojot komercnoslēpuma aizsardzības prasības. Līguma un tā grozījumu teksts ir pieejams Pasūtītāja mājaslapā internetā vismaz visā Līguma darbības laikā, bet ne mazāk kā 36 (trīsdesmit sešus) mēnešus pēc Līguma spēkā stāšanās dienas.
4. **Nolikuma pielikumi:**

1.pielikums – Pieteikums (veidlapa);

2.pielikums –Tehniskā specifikācija;

3.pielikums – Finanšu piedāvājums (veidlapa);

4.pielikums – Pretendenta pieredzes apraksts (veidlapa);

5.pielikums – Pretendenta piedāvāto speciālistu un to pieredzes apraksts (veidlapa);

6.pielikums – Līguma projekts.